Laŭrkolombo

La Laŭrkolombo (Columba junoniae) estas membro de la familio de birdoj kolombaj nome Kolombedoj, kiu estas endemia en la insularo Kanarioj en tre limigita zono; oni supozas, ke estas nur inter 1 200 kaj 1 500 birdoj'.

Tiu palearktisa birdo estas rara loĝanto kaj reproduktanto en la montaro de laŭroj, kio nomigas la specion kiel Laŭrkolombo. La Laŭrkolombo konstruas neston el bastonetoj en arbo, kie la ino demetas unu blankan ovon.

eta|maldekstre|220ra|
Ĝi estas 40–43 cm longa kaj aspektas tre malhela palumbo. Ĝi estas vere ĝenerale malhelbruna krom la malhela rozkoloreca kaj brilmetala brusto. Ĝi malhavas blankajn markojn, malkiel proksima parenco Palumbo, kio kune kun manko de malhelaj markoj en vosto kaj verdeca kapo diferencigas ĝin el aliaj specioj kaj pli precize el la alia endemia kolombo de la insularo Kanarioj, nome la Turkiskolombo.

La flugo estas rapida, per regulaj frapadoj, kun eventuala subita flugilvipo, karaktera de ĉiu kolombo. Ĝi ekflugas per laŭta flugilfrapado.

La voĉo estas akra kverado.

 Vidu ankaŭ 
 Kanariaj sekaj duonarbaroj kaj arbaroj

 Fontoj 

  Endanĝerita specio

 Referencoj 

Kategorio:Kolombedoj
Kategorio:Columba
Kategorio:Palearktisa faŭno
Kategorio:Birdoj de Eŭropo